CELEX: 31992R3934
Language: el
Date: 1992-12-30 00:00:00
Title: Κανονισμός (ΕΟΚ) αριθ. 3934/92 της Επιτροπής της 30ής Δεκεμβρίου 1992 για την τροποποίηση του κανονισμού (ΕΟΚ) αριθ. 1759/88 περί λεπτομερειών εφαρμογής του καθεστώτος που εφαρμόζεται κατά την εισαγωγή γλυκοπατάτας και αμύλου μανιόκας που προορίζονται για ορισμένες χρήσεις

Avis juridique important

|

31992R3934

Κανονισμός (ΕΟΚ) αριθ. 3934/92 της Επιτροπής της 30ής Δεκεμβρίου 1992 για την τροποποίηση του κανονισμού (ΕΟΚ) αριθ. 1759/88 περί λεπτομερειών εφαρμογής του καθεστώτος που εφαρμόζεται κατά την εισαγωγή γλυκοπατάτας και αμύλου μανιόκας που προορίζονται για ορισμένες χρήσεις  

Επίσημη Εφημερίδα αριθ. L 398 της 31/12/1992 σ. 0019 - 0019 Φινλανδική ειδική έκδοση: Κεφάλαιο 3 τόμος 47 σ. 0139  Σουηδική ειδική έκδοση: Κεφάλαιο 3 τόμος 47 σ. 0139 

ΚΑΝΟΝΙΣΜΟΣ (ΕΟΚ) αριθ. 3934/92 ΤΗΣ ΕΠΙΤΡΟΠΗΣ  της 30ής Δεκεμβρίου 1992  για την τροποποίηση του κανονισμού (ΕΟΚ) αριθ. 1759/88 περί λεπτομερειών εφαρμογής του καθεστώτος που εφαρμόζεται κατά την εισαγωγή γλυκοπατάτας και αμύλου μανιόκας που  προορίζονται για ορισμένες χρήσειςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1471/88 του Συμβουλίου της 16ης Μαΐου 1988 για το καθεστώς που εφαρμόζεται κατά την εισαγωγή γλυκοπατάτας και αμύλου μανιόκας που προορίζονται για ορισμένες χρήσεις και για τροποποιήσεις του κανονισμού (ΕΟΚ) αριθ. 2658/87 για  τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 3910/92 (2), και ιδίως το άρθρο 4,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (3), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (4), και ιδίως το άρθρο 12 παράγραφος 2,  Εκτιμώντας:  ότι στον κανονισμό (ΕΟΚ) αριθ. 1759/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3667/90 (6), καθορίζονται οι λεπτομέρειες διαχειρίσεως της ποσοστώσεως γλυκοπατάτας που μπορεί να εξαχθεί από τη Λαϊκή Δημοκρατία της  Κίνας προς την Κοινότητα με μηδενικό δασμό-  ότι ο εν λόγω κανονισμός δεν προβλέπει τα μέτρα που θα ληφθούν όταν οι πραγματικώς εκφορτωθείσες ποσότητες είναι χαμηλότερες από τις ποσότητες που εμφαίνονται στο ή στα πιστοποιητικά εισαγωγής που καλύπτουν την εργασία- ότι, σύμφωνα με τα αποτελέσματα  των διαβουλεύσεων που έγιναν μεταξύ των υπηρεσιών της Επιτροπής και των κινεζικών αρχών, πρέπει να προβλεφθεί η μεταφορά των ελλειπουσών ποσοτήτων υπέρ της Λαϊκής Δημοκρατίας της Κίνας, όπως είναι η συνήθης πρακτική με ορισμένες άλλες τρίτες χώρες  εξαγωγής-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 1759/88 προστίθεται το ακόλουθο άρθρο 8α:  "Άρθρο 8α  1. Όταν κατά τις εργασίες θέσεως σε ελεύθερη κυκλοφορία αποδεικνύεται ότι οι ποσότητες που πραγματικά εισήχθησαν, με καταγωγή τη Λαϊκή Δημοκρατία της Κίνας, είναι χαμηλότερες από εκείνες που αναφέρονται στις θέσεις 17 και 18 του πιστοποιητικού  εισαγωγής, τα τελωνεία πιστοποιούν τις ελλείπουσες ποσότητες που εμφαίνονται στο πίσω μέρος των πιστοποιητικών εισαγωγής.  2. Το αργότερο, στο τέλος του πρώτου εξαμήνου του επομένου έτους, τα κράτη μέλη αποστέλλουν στην Επιτροπή τον πλήρη κατάλογο των μη εισαχθεισών ποσοτήτων, αναφέροντας τους αριθμούς των πιστοποιητικών εισαγωγής των σχετικών με τις εν λόγω ενέργειες καθώς  και το όνομα του πλοίου.  3. Η Επιτροπή καθορίζει το συνολικό όγκο των ελλειπουσών ποσοτήτων κατά τις πραγματοποιηθείσες εισαγωγές με την κάλυψη ισχυόντων πιστοποιητικών εισαγωγής και, ενδεχομένως, μεταφέρει τις ποσότητες αυτές στην επιτρεπόμενη ποσόστωση για το επόμενο έτος από  εκείνο κατά τη διάρκεια του οποίου έλαβαν χώρα οι εν λόγω εισαγωγές."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Δεκεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 134 της 31. 5. 1988, σ. 1. (2) ΕΕ αριθ. L 394 της 31. 12. 1992. (3) ΕΕ αριθ. L 281 της 1. 11. 1975, σ. 1. (4) ΕΕ αριθ. L 180 της 1. 7. 1992, σ. 1. (5) ΕΕ αριθ. L 156 της 23. 6. 1988, σ. 20. (6) ΕΕ αριθ. L 356 της 19. 12. 1990,  σ. 17.